# data[].attributes.body
Kotkan lyseo on mukana verkostossa. Toiminta on liittynyt ympäristökursseihin, mutta yhteistyö muiden kanssa kiinnostaa.

# data[].attributes.body
Hei, olemme Minna Törrönen norssin lukiosta ja yläkoulusta ja Tiina Pajunoja norssin alakoulusta. Koulumme tavoitteena on UNESCO-polku 1.luokasta lukion loppuun. Tällä hetkellä koulumme 6. -luokkalaiset  vierailevat vuosittain Suomenlinnassa ja 8.-luokkalaiset Vanhassa Raumassa.
Tietoa retkikohteista jaetaan koulun yhteisissä tapahtumissa koko koululle ja  aihetta syvennetään monialaisissa opinnoissa. https://norssi.uta.fi/rauma-18/
https://www.youtube.com/watch?v=PTvcd0tRgC4&feature=youtu.be
Reilun kaupan viikolla koulun kaikki 7.-luokkalaiset osallistuvat vihapuhepajaan , tavoitteena ovat kestävät ihmissuhteet.

Lukiossa on vuosittain Ihmisoikeuskurssi. Viime vuonna kurssilla tehtiin koko koululle pelattaviksi ihmisoikeus- ja agenda 2030-aiheisia pelejä.

Eri oppinaineissa käsitellään aineellista ja aineetonta kulttuuriperintöä. 2018 kansainvälinen aineettoman kulttuuriperinnön vuosi huomioidaan monialaisissa opinnoissa.
Koulumme opettajia, opetusharjoittelijoita, oppilaita ja opiskelijoita on perehdytetty aiheeseen kiistanlaiset aiheet ja aiheiden käsittely on osa tavallista opetusta. Tavoitteena on rakentava vuorovaikutus.

Itämeri-projektiin liittyvä järvitaimenten kasvatus toteutettiin et:n, käsityön, biologian ja maantiedon oppilaiden ja opetusharjoittelijoiden kesken. https://norssi.uta.fi/taimenet/

# data[].attributes.body
Olen Inka-Mari Helvilä ja edustan yhdessä Seda Altunbayn kanssa Latokartanon peruskoulua. Syyslukukauden ilmiöopiskelun aiheena on Unesco ja haluaisimme tuoda sitä kautta rooliamme Unescokouluna tutummaksi sekä oppilaille että opettajille.

# data[].attributes.body
Olen Susanna Kääriäinen ja edustan Valkealan lukiota Kymenlaaksosta Kouvolasta. Lukiomme Unesco-toiminta on tähän saakka lähinnä ollut jokaisen opettajan omissa oppiaineissa toteuttamaa: opetukseen on sisällytetty esim. Agenda2030 teemoja, mutta vielä mitään erityisiä temapäiviä tai -viikkoja emme ole viettäneet. Opiskelijoillamme on kuitenkin mahdollista valita ns. Maailmanperintökurssi, joka toteutettiin viimeksi viime lukuvuonna. Olisimme tulevaisuudessa kiinnostuneita esim. kehittämään yhteistyötä muiden (lähialueiden) Unesco-koulujen kanssa.

# data[].attributes.body
Kerro koulusi Unesco-toiminnasta ja pari sanaa itsestäsi (kuva on Paulan käynniltä Märskyn opiskelijoiden Unesco-päivässä)

# data[].attributes.body
Hei kaikki!
Olin entisessä elämässäni englannin ja tietotekniikan opettaja ja oppikirjailija. Nyt koordinoin jo seitsemättä vuotta päätoimisesti erilaisia opetuksen kehittämishankkeita, jotka liittyvät kieltenopetuksen varhentamiseen ja kehittämiseen. tutoropettajien toimintaan sekä kansainvälisyyteen ja globaalikasvatukseen, joista viimeksi mainittuun liittyy tulevana vuonna vahvasti Unesco ASPnet-koulujen verkosto. Toimin paljon myös opettajien kouluttajana. Toimialueeni vaihtelee paikallisesta, seudullisen kautta valtakunnalliseen. :)

# data[].attributes.body
Hei. Olen Hellevi Kupila Oulun normaalikoulusta vuosiluokilta 7-9 sekä lukiosta. Koulumme Unesco-tiimi toimii ahkerasti ja vuosikiertoon sisältyy monenlaista, myös oppilaat osallistavaa toimintaa. Kiva tavata Helsingissä!

# data[].attributes.body
Hei! Kellon koululta seminaariin osallistuu kaksi opettajaa, Saara ja Sanna, sekä Timo-rehtori. Olemme yhtenäiskoulu, jonka Unesco-toimintaan kuuluu mm. yhteistyö SPR:n Salama-tiimin sekä AIESEC-vapaaehtoisjärjestön kanssa. Koulumme Agenda2030-teema on hyvinvointi, joka toteutuu erilaisina tapahtumina läpi kouluvuoden. Koulussamme toimii opettajien kansainvälisyystiimi ja yläkoulun valinnaisaineena kansainvälisyyskurssi.

# data[].attributes.body
Hei, Me olemme rehtori Jukka Ojala ja Paula Mella-Aho kielten- ja kansainvälisyyskasvatuksen-opettaja Kempeleen kirkonkylältä. Koulumme on ollut yksi Unesco ASPnet –kouluista vuodesta 2002 asti. Unesco-työtä koordinoi kansainvälisyystiimi. Koulullamme on toteutettu vuosien varrella esimerkiksi suomalaisen kulttuurin viikko ja Kempeleen kulttuuripolku, Japani-viikko, maailmanperintö – teematunnit 6-luokille ja Unesco-tunnit eri teemoilla koulumme 1.-, 3.- 5.- ja 7. luokille.

ASPnet kouluna olemme mukana Pohjois-Suomen Unesco ASPnet –koulujen yhteistyöverkostossa, Polariksessa. Tällä hetkellä Polaris-kouluilla on menossa Yhdessä tekemään III (YTE III) projekti. Tämän syksyn teemana on aineeton kulttuuriperintö, jonka puitteissa meidänkin koulussa on tulossa koko koulun teemapäivä syyskuussa. Olemme esimerkiksi tuunanneet t-paitoja, kirjoittaneet aforismeja lasten oikeuksissa ja tehneet julisteita teemalla ”Hyvä elämä”.

# data[].attributes.body
Hei,
olen Tiina Haapala-Paulaharju Mäkelänrinteen lukiosta, Helsingistä. Perjantaina kouluamme edustaa Minna Streng. Lukiomme on tehnyt muutamia ihmisoikeuksiin liittyviä päiväretkiä Tallinnaan (esim. Patarein vankilaan). Tämän syksyn opiskelijoiden Unesco-retki tehdään myös Tallinnaan, kohteena KGB-museo ja taidekeskus Kumu, jossa on opastus aiheesta "propagandan merkitys neuvostoaikana". Keväisin järjestämme mm. ihmisoikeuksiin, kulttuurien moninaisuuteen ja  suvaitsevaisuuteen liittyviä teemapäiviä. Meillä on myös "Märsky Host" -opiskelijoita, jotka osana aktiivipolkukurssia ottavat vastaan ulkomaiset vieraat, esittelevät heille koulua jne.

# data[].attributes.body
Olen Helena Rovio, kielten opettaja ja ollut mukana Unesco-touhuissa jo useamman vuoden. Meillä on YTE III -hanke menossa yhdessä Polaris-koulujen kanssa, aiheena kestävä kehitys. Lokakuussa Polaris-koulujen edustajat kokoontuvat Haapajärvellä, opettajien ja oppilaiden voimin. Se on meillä tärkein lähiajan rutistus.

# data[].attributes.body
Koulumme on ollut Unesco-toiminnassa kauan.
Koulullamme on paljon kansainvälistä Unesco-yhteistyötä esim. Erasmus+ projektit, YTE III hanke ja kestävän kehityksen yhteistyö Trinidad ja Tobagon kanssa. Terveisin Outi Leinonen, HI,YH,KV opettaja ja Päivi Pukero, opo + apulaisrehtori

# data[].attributes.body
Koulumme on Unesco-koulu vuodesta 1980. Olemme olleet kehittämässä Itämeri-projektia sen alkuvaiheista lähtien 1990.
Teemme paljon yhteistyötä venäläisten koulujen kanssa, mutta myös muiden eurooppalaisten koulujen kanssa.
Aira Undén-Selander ja Tuula Väisänen

# data[].attributes.body
Meistä on tällä kertaa mukana rehtori Sirpa Risteelä ja äidinkielen opettaja Kaisu Mäki.

Haukiputaan lukiossa vietetään Kestävän kehityksen ja kiertotalouden teemavuotta, jonka tarkoituksena on herätellä nuoria pohtimaan ilmastonmuutosta, sen hidastamista ja harjoitella siihen sopeutumista.

Unesco- ja KEKE-toimintaa HaLussa:

* Unesco-opiskelijoiden valinta (2-3); mm. ideoimaan Agenda2030-teemoja näkyvämmäksi

* Rauhanpuun istutus (Unesco-opiskelijat)

* Kestävän kehityksen ja kiertotalouden teemavuosi lv. 2018-19, mm.

* Osallistuminen Oulun juhlaviikkojen Maailman pelastavaan ideakilpailuun; Hävikkiruokasovellus 1. sija 1000e (7:stä finalistista 3 HaLusta!) http://www.oulunjuhlaviikot.fi/maailman-pelastavan-ideakisan-voitto-haukiputaalaiselle-havikkiruokasovellukselle/

* kiertotalouden oppitunnit ja työpajat 1. vsk. opiskelijoille

* opiskelijoita ympäristötaloustieteen kursseilla (Helsingin yliopisto ja Luontoliitto)

* Yökoulussa filmifestivaalit: ympäristö- ja ilmastonmuutosaiheisia dokumenttielokuvia

* Suomen luontopäivän liputus

* ympäristöaiheiset aineistot kurssien opiskelumateriaaleina

* päivänavaukset

* kansainvälisyyskurssi

Viime lukuvuonna myös:

* Vuoden turhake -Instagram-kilpailu

* hävikkiviikko ruokalassa

* ilmastoteko: pitkässä ryhmänohjauksessa kulutustesti omista kulutustottumuksista ja sitoumus

* roskakävely Unelmien koululiikuntapäivänä

Ajankohtaista:

Oulun Rotuaarilla kisattiin 24.8.2018 Ilmastonmuutos ja maailmanrauha -symposiumissa maailman pelastavien ideoiden parhaimmuudesta. Voiton vei Haukiputaan lukion opiskelijoiden idea Last call -sovelluksesta, joka mahdollistaa vanhaksi menevien elintarvikkeiden

hyödyntämisen viimeisessä vaiheessa ennen hävittämistä. Lisäksi opiskelijamme esittelivät ideaa, jossa tavaroiden tuotetiedoista voisi tarkistaa niiden hiilijalanjäljen sekä laitetta, jonka avulla sadevesi voidaan muuttaa sähköenergiaksi.

Suomen Luonnon päivää juhlittiin Haukiputaan lukiossa 29.8.2018. Lippu nousi salkoon ja samalla jatkoimme Pohjois-Suomen Unesco-koulujen jokavuotista Rauhanpuun istuttamisen perinnettä.

# data[].attributes.body
yliopiston OKL:ssa on viime vuonna selvitetty Struven ketjua. Tässä linki https://peda.net/jyu/okl/hankkeita/unesco/sk2   Kulttuuriperinnön merkeissä jatketaan nuorten  opettajaopiskelijoiden kanssa yhteistyötä koululaisten kanssa. Aineeton perintö ja kestävä kehitys painottuvat tässä kv-opiskeljaryhmässä.
Kiviniemen Ulla tulee mukaan eli jatkamme Art & desing teemoja soveltaen.

Marjo A-H

# data[].attributes.body
Ella ja Inka HaLusta saivat pääpalkinnon maailmanpelastamiskisassa.

# data[].attributes.body
Meiltä on mukana rehtori Riitta-Mari Punkki-Heikkinen ja ruotsinopettaja Leena Kiuru.
Poimintoja koulun Unesco-toiminnasta:
- Oppilaita ja henkilökuntaa SPR:n nälkäpäivän lipaskerääjinä
- Oppilaiden ympäristötyöryhmä
- Opiskelijakunnan PLAN-kummilapsi Etelä-Amerikassa
- Kulttuuriperinnön eurooppalaisen teemavuoden tempaus http://osyk.fi/wordpress_5/wordpress_5/osyk-villasukka/
- Ett skräp om dagen -kevättempaus
- Koulun toimintasuunnitelmaan kirjattu Agenda2030-tavoitteiden tuominen osaksi koulun arkea
- Viritteillä tiiviimpi yhteistyö muiden Oulun Unesco-lukioiden kanssa

# data[].attributes.body
Jyväskylän kristillinen opisto on toiminut UNESCO-kouluna jo vuodesta 2001 asti. On hienoa olla mukana yhteisessä UNESCO ASPnet toiminnassa kansanopiston edustajana. Jyväskylän seudun UNESCO ASPnet koulujen kanssa olemme työstäneet viime lukuvuonna STRUVEN ketjun maailmanperintökohteen teemaa kouluissamme. Tällä hetkellä keskitymme aineettomaan kulttuuriperintöön, josta riittää ammennettavaa. Siksipä olemme alkaneet työstämään aiheeseen liittyvää yhteistä digilehteä! UNESCO:n, KEKE:n ja KV-toiminnan parissa riittää paljon mielekästä puuhaa! Terveisin, Vuokko Saastamoinen, JKO

# data[].attributes.body
olen kuvataiteen, psykologian, uskonnon ja filosofian opettaja Sara Laitiolampi ja aloitin tänä syksynä Jyväskylän normaalikoulun yläkoulun ja lukion edustajana Unesco-toiminnassa. Unescon tiimoilta olemme käyneet mm. tutustumassa Struven ketjuun. Mielenkiinnolla odotan ajatusten vaihtoa ja uusia ideoita!

# data[].attributes.body
Terveiset pääkaupungista ja sen monikulttuurisesta itäosasta! Meiltä osallistuu kaksi Eevaa (Eeva Lukkala ja Eeva-Maria Muurman). Tänä lukuvuonna yhdistämme Ympäristöraadin (koulumme kestävän kehityksen aktiivit) ja UNESCO-toiminnan, joka painottuu meillä Afrikkaan ja Itämereeen. Kevääksi on tosin suunnitteilla myös Aasia-päivä. (Kuva opintomatkalta Gdanskiin.)

# data[].attributes.body
Minä olen Raili Kivelä Jyväskylän Lyseon lukiosta. Opetan lähinnä IB-linjalla Finnish literature -oppiainetta sekä kansallisella puolella teatteria, toki joskus on kurssi tai pari kansallisen puolen äikkääkin. Olen ollut mukana kolmisenkymmentä vuotta lyseon kansainvälisyysjutuissa, etenkin niissä, joissa on vahva humanitäärinen näkökulma tai taidevaihtoa. Meillä on 1200 opiskelijan kansainvälisyyttä painottava koulu, joten kv-toimintaa on paljon. Unesco-koulunäkökulmasta nostan esiin yhteistyön Vaasan lyseon ja Heklan kanssa eli Let's Get Gobal -hankkeen, jota torstaina lyhyesti esittelemme. Mukana on myös Ugandassa käynyt abiturienttimme Jenni Niemi sekä tietysti Vaasan ystävämme. Tutkimme monin tavoin, miten voisimme yhdessä edistää YK 2030 kestävän kehityksen tavoitteita kohti kulkemsita. Kumppanimme on tällä kertaa ja ttoivottavasti pitkään Planin Smart Up Faktory Ugandassa, siitä enemmän huomenna. Hankkeessa olemme työskennelleet myös Suomen Pakolaisavun sekä Caring Hands järjestön kanssa. Nyt haaveemme on saada Ugandaan rahoitus usealle ompelukoneelle, jolla slummien tytöt voisivat opetella ompelemaan itselleen kuukautissiteitä, jotta koulu ei katkeaisi "saastaiseksi tekevään" murrosikään.

# data[].attributes.body
Suomen kulttuuriperintökasvatuksen seura osallistuu tänä vuonna kahden naisen voimin seminaariin. Torstaina paikalla on uuden, toukokuussa startanneen ja EU:n rahoittaman Heritage Hubs-hankkeemme vetäjä Kati Nurmi. Perjantaina puolestaan paikalla on seuran toiminnanjohtaja Ira Vihreälehto, jolla on myös perjantain ohjelmassa puheenvuoro. Olemme molemmat taustaltamme historioitsijoita. Iralla on pitkä työhistoria historian aineenopettajana ja Kati on viime aikoina toiminut erityisluokanopettajana.

# data[].attributes.body
Kivikon koululta paikalla rehtori Ellen Nissinen ja Unesco-tiimin vetäjä Sanna-Pauliina Siira. Koulumme kuuluu Polaris-verkostoon ja tänä lukuvuonna työskennellään mm. aineettoman kulttuuriperinnön teemojen parissa. Oheisessa kuvassa koulumme Unesco-oppilaat kertovat luokissa toiminnasta ja innostavat uusia oppilaita mukaan

# data[].attributes.body
Olen Timo Soini ja oululaisen Kellon yhtenäiskoulun rehtori. Unesco-toiminnassa olen ollut jo 2000-luvun alusta lähtien. Aluksi Haukiputaan lukiossa ja sittemmin Kellon yläkoulussa ja Oulun Suomalaisen yhteiskoulun lukiossa. Olin näissä kouluissa rehtorina ja opetusneuvos Pekka Elon myötävaikutuksella nämäkin oppilaitokset tulivat mukaan tähän toimintaan. Nykyisessä oppilaitoksessani toimii erittäin aktiivinen kansainvälisyystiimi ja meiltä on täällä kolme edustajaa: minun lisäkseni kielten lehtorit Sanna Jussila ja Saara Viio.

# data[].attributes.headline
Vaasan lyseon lukiosta Unesco-koulupäivillä edustaa historian ja yhteiskuntaopin lehtori Mika Jokiaho ja abiturientti Grace Kabuka. Lukiomme on mukana Unesco-koulujen Let´s get global -verkostossa, jossa on mm. toteutettu GlobaalikasvatusTET ja verkostoiduttu globaaleista kehityskysymyksistä kiinnostuneiden järjestöjen kanssa. Verkostossa on tehty mm. kehitysyhteistyötä lukutaidon ja paremman koulutuksen edistämiseksi.

# data[].attributes.subject
Vaasan lyseon lukiosta Unesco-koulupäivillä edustaa historian ja yhteiskuntaopin lehtori Mika Jokiaho ja abiturientti Grace Kabuka. Lukiomme on mukana Unesco-koulujen Let´s get global -verkostossa, jossa on mm. toteutettu GlobaalikasvatusTET ja verkostoiduttu globaaleista kehityskysymyksistä kiinnostuneiden järjestöjen kanssa. Verkostossa on tehty mm. kehitysyhteistyötä lukutaidon ja paremman koulutuksen edistämiseksi.

# data[].attributes.body
Terveiset viidensadan oppilaan yläkoulusta Porista! Olemme suomen kielen ja kirjallisuuden opettaja Elina Malmi ja erityisopettaja Laura Penninkilampi, ja edustamme koulumme globaalitiimia. Koulumme on kantanut Unesco-titteliä jo kauan, mutta vasta muutamien vuosien ajan olemme pyrkineet tuomaan Unesco-toiminnan periaatteita näkyvämmäksi osaksi koulumme arkea. Tänä vuonna olemme nostaneet ykkösteemaksemme arjen empatiataidot. Olemme myös aloittamassa yhteistyötä intialaisen The Ardee schoolin kanssa. Lisäksi Laura osallistuu syyskuun lopussa Norjan Utöyassa järjestettävään koulutukseen "Dealing with Controversy through Education", josta toivomme saavamme rakentavan vuorovaikutuksen työkaluja omaan kouluumme.

# data[].attributes.body
Hei, olen historian ja yhteiskuntaopin lehtori Jouni Similä.
Kempeleen lukiossa olemme vuodesta 2003 alkaen järjestäneet säännöllisesti kansainvälisyysviikot, joiden teema vaihtuu vuosittain. Vuosien varrella teemoja ovat olleet muun muassa lapsityövoima, vesi, jalkapallo ja raha sekä lisäksi eri alueiden kulttuurit. Teemaa lähestytään eri näkökulmista, ja kouluumme saapuu vieraiksi monien alojen huippuasiantuntijoita. Luentojen ja esitysten lisäksi joka vuosi osallistutaan myös työpajoihin.

Kansainvälisyysviikoille, jotka keskittyvät helmi - maaliskuulle, osallistuvat kaikki opiskelijat ja koko henkilökunta. Lukuvuoden aikana kerätään myös varoja hyväntekeväisyyteen. Rahaa tuottavat muun muassa kahvila ja kirpputori sekä pullokeräys. Tuotto suunnataan vuosittain vaihtuvaan kohteeseen, joka tavalla tai toisella liittyy teemaan.

Kempeleen lukiolla on myös kummikohde. Se on Tansaniassa sijaitseva Mafingan orpokoti. Opiskelija- ja opettajakunta osallistuvat vuorotellen orpokodin toiminnan tukemiseen. Mafingassa hoidetaan orpolapsia, joiden sukulaishoitajat ovat mukana oppimassa lastenhoitoa ja muita tarpeellisia taitoja lasten vanhempien kuoltua.

# data[].attributes.headline
K.J.Ståhlbergin koulua edustavat Tarja Olkkonen ja Annika Mäkelä. Koulumme on aktiivisesti mukana Polaris-verkostossa, ja yhteisessä YTE III -hankkeessa, jonka merkeissä tapaamme syksyllä Haapajärvellä. Kestävä kehitys ja aineeton kulttuuriperintö ovat alkavan lukuvuoden painopistealueita koulullamme ja ne näkyvät erilaisina tapahtumina, päivinä ja teemaviikkoina, mm. monialaisessa oppimiskokonaisuudessa.

# data[].attributes.subject
K.J.Ståhlbergin koulua edustavat Tarja Olkkonen ja Annika Mäkelä. Koulumme on aktiivisesti mukana Polaris-verkostossa, ja yhteisessä YTE III -hankkeessa, jonka merkeissä tapaamme syksyllä Haapajärvellä. Kestävä kehitys ja aineeton kulttuuriperintö ovat alkavan lukuvuoden painopistealueita koulullamme ja ne näkyvät erilaisina tapahtumina, päivinä ja teemaviikkoina, mm. monialaisessa oppimiskokonaisuudessa.

# data[].attributes.body
Hej, vi som deltar från Katedralskolan i Åbo är Marianne Pärnänen(rektor) och undertecknad Lena Malmio(bildkonstlärare och biträdande rektor). Katedralskolan är det enda svenskspråkiga gymnasiet i Åbo och vi är också den äldsta skolan i Finland med över 700 år på nacken. Vi ser fram emot att få nya ideer och intryck från konferensen för att förankra verksamheten mot de gemensamma målen i vardagen i vår skola.

# data[].attributes.body
Hei!
Olen Katri Matilainen, Haapajärven lukion ja yläkoulun uusi historian ja yhteiskuntaopin lehtori sekä uunituore lukion Unesco-vastaava. Koulumme on mukana Polaris-koulujen tapaamisen järjestelyissä lokakuussa Haapajärvellä, koulullamme on kummilapsi Togossa ja muutakin ohjelmaa KeKe- ja Unesco-tiimit tulevat lukuvuoden aikana järjestämään. Innolla odotan ekaa Unesco-seminaaria

# data[].attributes.body
Olen Katri Matilainen, Haapajärven lukion ja yläkoulun uusi historian ja yhteiskuntaopin lehtori sekä uunituore Unesco-vastaava. Odotan innolla ekaa Unesco-seminaariin.

# data[].attributes.body
Lähedemme innolla mukaan innovoimaan uusia UNESCO-toimintamalleja. Tapaamisiin!
T. Sari Muhonen

# data[].attributes.body
Olen Maiju Hirviniemi ja toimin Maailmankoulun valtakunnallisena koordinaattorina. Mukanani on harjoittelijamme Kerttu Willamo.
Maailmankoulu on opettajien globaalikasvatuksen resurssikeskus eli löydät uudistetuilta nettisivuiltamme mahtavia materiaaleja koulujen käyttöön. Lisäksi tarjoamme Yhtä aikaa -yhdenvertaisuus- ja tasa-arvosuunnittelukoulutuksia sekä Anne Frank- historiaa nykypäivälle näyttelyä valtakunnallisesti.
Toimimme jo monessa kaupungissa globaalikasvatuksen yhteysopettajien tukena ja haastamme myös teidät yhteistyöhön!
www.maailmankoulu.fi

# data[].attributes.body
Hei, olen Mervi Kemppainen Oulun normaalikoulusta Linnanmaan alakoulusta. Koulumme kahden yksikön Unesco- työryhmä toimii tavoitteellisesti ja lukuvuosikiertoon sisältyy monenlaista opetussuunnitelmaan perustuvaa toimintaa opettajankoulutustehtävä huomioiden. Mukava olla paikalla ja kuulla viimeisimmät kuulumiset.

# data[].attributes.body
Hei! Olemme Heli Valkama ja Jenni Laine, opettajia Varalan Urheliuopistosta Tampereelta. Koulutamme 2. asteen liikunnanohjauksen perustutkintolaisia sekä aikuisopiskelijoita. Onkohan oppilaitoiksemme edelleen ainoa ammatillinen oppilaitos verkostossa? Joka tapauksessa koemme, että liikunta, kasvatus ja kulttuuri kulkevat käsikädessä. Opistomme on Suomen ensimmäinen urheiluopisto. Kohta 110 vuotta täyttävän Varalan tontilla on edelleen sen ensimmäinen hirsihuvila sekä oma liikuntamuseo. Temme perinteitä näkyväksi omassa arjessamme ja pyrimme välittämään tätä myös meidän muille asiakkaillemme.
- Kuva on Pyeongcahngin Olympiaviikoltamme. Olympiakasvatus kokoaa yhteen kansainvälisyyden, tasa-arvon, urheilun ja liikunnan kulmakiviä. Opiskelijamme toteuttavat aktiivisesti tapahtumia mm.päiväkodeissa, kouluissa ja urheiluseuroissa.
- Toteutimme yhdessä Liikunnan kehitysyhteistyö Liike r:n  kanssa urheiluopistojen yhteisen kaksipäiväisen Hackathlonin, jonka aiheena oli Agenda 2030. Mukana toteutuksessa oli ohjelmatoimisto Linko. -Oppilaskuntatoiminnan ja yhteisöllisyyden vahvistaminen ovat meillä nyt agendalla. Samoin olemme ilmoittautuneet mukaan Seinätön museo -projektiin.

# data[].attributes.body
Moi,
Olen Juhani Sammallahti Lapinlahdelta ja toimin sekä lukion että peruskoulun rehtorina. Meillä lukio on pitkään ollut Unesco-koulu, mutta toiminnassa mukana olleet aktiivit ovat eläköityneet ja homma on jäänyt tyhjän päälle. Toimintaa lukiolla tietenkin on edelleen, joten olen lähtenyt ottamaan selvää, miten sen saisi integroitua myös Unesco-toiminnaksi.

# data[].attributes.body
Hei. Olen kestävän kehityksen kehittäjäopettaja Oulusta. Toimin Tiinan kaverina Unesco- kouluen tukena  Agenda 2030-pyrkimyksissä.
jussi.tomberg@ouka.fi

# data[].attributes.body
Mitä on ja voi olla Unesco-koulutoiminta Suomessa 2018 - 2019?

# data[].attributes.body
Tavoitteet pitkällä aikavälillä ja lukuvuosisuunnitelma